Държавен вестник, бр. 65, 2013 г., стр. 21

БРОЙ  65	
Д Ъ Р Ж А В Е Н  В Е С Т Н И К 	
СТР.  21  
8. представлява ТС и поддържа официални 
връзки и взаимоотношения с регионални и 
местни администрации, РДГ, СТЗ, Регионал­
ната инспекция по околната среда и водите 
(РИОСВ), научни и учебни заведения, непра­
вителствени организации (НПО) и др.; 
9. решава всички въпроси в рамките на 
предоставените му права от изпълнителния 
директор на ИАГ и законодателството; 
10. издава административнонаказателни 
разпореждания в случаите, определени с 
нормативни актове или с административен 
акт на компетентен държавен орган; 
11. участва в експертни и специализирани 
съвети и форуми; 
12. изготвя и предоставя за утвърждаване 
от изпълнителния директор на ИАГ до 31 
януари ценоразпис на резниците и фиданките, 
произвеждани от ТС, с обосновка и калкула­
ция на цените;
13. изготвя и представя за утвърждаване 
от изпълнителния директор на ИАГ до 31 
януари годишен работен план на ТС за съот­
ветната година; 
14. участва в разработване на учебни про­
грами в областта на тополовото и върбовото 
стопанство и провежда обучения; 
15. провежда инвентаризация на горските 
разсадници съгласно изискванията на На­
редба  № 4 от 2012 г. за условията и реда за 
регистрация на горски разсадници, както и 
за производство на фиданки в горските раз­
садници – държавна собственост (ДВ, бр. 17 
от 2012 г.);
16. изготвя и представя до 31 януари на 
изпълнителния директор на ИАГ годишен 
отчет за дейността на стопанството през 
предходната година; 
17. представя за утвърждаване от изпъл­
нителния директор на ИАГ длъжностното 
разписание на ТС; 
18. управлява имуществото на ТС; 
19. прави предложение до изпълнителния 
директор на ИАГ за бракуване на дълготрайни 
материални активи, собственост на ТС; 
20. прави предложение до изпълнителния 
директор на ИАГ за отдаване под наем на 
движими вещи, собственост на ТС; 
21. организира дейността по провеждането 
и възлагането на процедурите по Закона за 
обществените поръчки в рамките на своята 
компетентност; 
22. сключва колективен трудов договор със 
синдикалните организации на служителите и 
работниците в стопанството; 
23. създава работни групи за изготвяне на 
проекти или за предлагане на решения по 
конкретни въпроси; 
24. издава индивидуални административни 
актове във връзка с дейността на ТС; 
25. контролира изпълнението на закона и 
упражнява общ надзор и методическо ръко­
водство върху дейността на всички органи 
и лица, на които са възложени задължения 
по него, както и контрол по изпълнение на 
дейностите в горските територии, собстве­
ност на държавата, физически, юридически 
лица и общини, в областта на тополовото и 
върбовото стопанство; 
26. утвърждава и контролира система за 
финансово управление и контрол, в това число: 
а) инструкция за охраната и пропускател­
ния режим в административната сграда и 
горските разсадници; 
б) инструкция за административното об­
служване в стопанството; 
в) инструкция за документооборота в 
стопанството; 
27. изпълнява и други функции, свързани 
с дейността на ТС, определени със закон или 
акт на министъра на земеделието и храните 
или на изпълнителния директор на ИАГ. 
(2) При отсъствие на директора на ТС за 
всеки конкретен случай функциите му се 
изпълняват от определено с негова писмена 
заповед компетентно длъжностно лице от 
състава на стопанството, която се изпраща за 
сведение на изпълнителния директор на ИАГ. 
(3) Директорът на ТС може да делегира с 
писмена заповед на други служители от сто­
панството свои правомощия, като определя 
функциите им. 
Чл. 9. (1) Структурата и числеността на ТС 
се определят в длъжностното разписание, кое­
то се утвърждава от изпълнителния директор 
на ИАГ по предложение на директора на ТС. 
(2) Задълженията и отговорностите на слу­
жителите и работниците в ТС се определят 
с длъжностни характеристики, утвърдени от 
директора на стопанството. 
Чл. 10. (1) Документите, изпратени до ТС, 
се завеждат в деловоден регистър, като се 
отбелязва датата на получаването. 
(2) При завеждането на документите се 
извършва проверка за наличието на всички 
материали, посочени в тях, и се образува 
преписка. 
(3) Жалбите, сигналите и предложенията, 
постъпили в ТС, се завеждат в регистър. 
(4) След завеждането им сигналите и пред­
ложенията се предават на директора за резо­
люция според адресата или съдържанието им. 
Чл. 11. (1) В тополовото стопанство се води 
регистър на договорите на хартиен носител. 
(2) При вписване на договорите в регис­
търа върху тях се поставят последователни 
регистрационни номера. 
(3) Екземпляр от вписания в регистъра 
договор ведно с предложенията, които са